מורן זר קצנשטיין

מורן זר קצנשטיין (נולדה ב-13 באוגוסט 1982) היא מרצה, אשת אסטרטגיה ותקשורת, פעילה חברתית, ממובילות מאבק הנשים, יוזמת קואליציית ארגוני הנשים והשוויון ומייסדת תנועת בונות אלטרנטיבה.

ביוגרפיה 
זר קצנשטיין נולדה בחולון, בכורה מתוך שלושה ילדים. משפחתה התגוררה במגדל העמק, עד שעברו לחולון בהיותה בת 5.

היא גדלה בבית דתי אולם למדה בבית ספר חילוני. זר קצנשטיין הייתה פעילה בתנועת הנוער בני עקיבא. סיימה את לימודיה בתיכון קציר בעיר חולון במגמת תקשורת. בצבא שירתה כקצינת שלישות והשתחררה בדרגת סגן.

לאחר שהשתחררה מהצבא למדה לתואר ראשון בתקשורת וניהול במכללה למנהל, ובמקביל עבדה בתפקיד מבצעי בשב"כ. את התואר סיימה בשנת 2007 בתקשורת וניהול ואת התואר השני במנהל עסקים והתמחות בשיווק סיימה בשנת 2010 גם הוא במכללה למנהל.

זר קצנשטיין החלה את דרכה המקצועית בשנת 2009 כמנהלת מותג בחברת לוריאל.

בשנת 2011 החלה לעבוד כמנהלת מותג קוקה-קולה ולאחר מכן ניהלה את תחום השיווק הקמעונאי בחברה.

בשנים 2015 עד 2017 הייתה זר קצנשטיין מרצה בתחום השיווק במכללה למינהל.

ב-2016 החלה לעבוד כסמנכ"לית שיווק בכירה בהוניגמן, שם עבדה עד 2018, אז עברה לעבוד בגוגל ישראל כמנהלת שיווק.

בשנת 2020 הקימה סוכנות קריאייטיב ואסטרטגיה וכן בית ספר למקצועות היוטיוב, "yyy".

בשנת 2021 הצטרפה למערך הניהולי בחברת ההייטק פלייטיקה כראש מערך התקשורת של החברה וכן כיהנה כדירקטורית בכירה בחברה.

החל משנת 2023 מכהנת באופן מלא ובהתנדבות כמנהיגת תנועת הנשים בונות אלטרנטיבה.

בונות אלטרנטיבה 
בזמן ששהתה עם משפחתה בנופש באילת התרחש אירוע האונס הקבוצתי באילת. זר קצנשטיין החליטה ליזום פעולות מחאה "על האונס ועל ההפקרות ביחס לו זוכות נשים בישראל". היא הקימה את תנועת בונות אלטרנטיבה בשנת 2020, באמצעות איגוד של נשות עסקים, יזמיות, מנכ"ליות, נשות תקשורת, פעילות חברתיות וראשות ארגוני נשים. ב-2023 הפכה תנועת בונות אלטרנטיבה לעמותה רשומה.

פעילותה במסגרת המחאה נגד המהפכה המשפטית 
ב-2023 במסגרת המחאה נגד המהפכה המשפטית יזמו נשות תנועת בונות אלטרנטיבה בראשותה את "מחאת השפחות", אשר שאבה השראה מספרה של הסופרת הקנדית מרגרט אטווד, "מעשה השפחה", ומהסדרה סיפורה של שפחה המבוססת על הספר. המיצג כלל מאות נשים ברחבי הארץ הצועדות בדממה בגלימות אדומות. השפחות הפכו לסמל של המחאה נגד המהפכה המשפטית והביאו לפריצת התנועה ובראשן זר קצנשטיין בחזית המאבק, כשהיא נואמת באופן תדיר בהפגנות המתקיימות בקפלן וברחבי הארץ.

בבוקר 29 ביוני 2023, עוכבה זר קצנשטיין לחקירה על ידי המשטרה במהלך הפגנה ליד ביתה של השרה לקידום מעמד האשה מאי גולן. לטענת זר קצנשטיין, "השרה פוגעת במו ידה במאבק למען זכויות נשים במדינת ישראל". זר קצנשטיין שוחררה זמן קצר לאחר מכן.

פרסים 
 2023 – פרס "אבירות" ממרכז פרס לשלום ולחדשנות.

חיים אישיים 
נשואה ואם לשלושה, גרה במרכז הארץ.

קישורים חיצוניים 

 
 פרק #677 – מורן זר קצנשטיין בונה אלטרנטיבה בפודקאסט "גיקונומי"

הערות שוליים 

פעילות חברתיות ישראליות
בוגרות בני עקיבא
בוגרי בני עקיבא
בוגרות המסלול האקדמי המכללה למינהל
בוגרי המסלול האקדמי המכללה למינהל
המחאה נגד בנימין נתניהו: אישים
פעילים חברתיים ישראלים
עובדי גוגל
מייסדות עמותות ישראליות
ישראליות שנולדו ב-1982
ישראלים שנולדו ב-1982